તોફાનોની અસર મેઇનીથી માંડીને જ્યોર્જિયા સુધીનાં17 રાજ્યોમાં ફેલાઇ છે. જેનાં કારણે 2000થી વધારે ફ્લાઇટ્સ રદ્દ કરી દેવામાં આવી છે જ્યારે 8500થી વધારે ફ્લાઇટ્સ ડાયવર્ટ અથવા તો ઘણી મોડી આવી રહી છે. હજારો કિલોમીટરનાં વિસ્તારમાં માત્ર બરફની ચાદર જ છવાઇ ગઇ છે. તે ઉપરાંત દ્રશ્યતા ખુબ જ ઓછી હોવાનાં કારણે માર્ગપરિવહન સંપુર્ણ ખોરવાઇ ચુક્યો છે. નોર્થ કેરોલિના અને વર્જિનિયામાં હજારો અકસ્માતો નોંધાયા છે. જેમાં 5 લોકોનાં મોતનાં પણ અહેવાલો સામે આવી રહ્યા છે. મિસિસિપીમાં ઘણા મકાનો પણ પડી ગયા અથવા તો નુકસાન પહોંચ્યું હોય તેવી ઘટનાઓ સામે આવી છે.